EkBass/fiwiki-20250220-pages-articles huggingface dataset:
Jaakko Nurminen

Jaakko Nurminen (14. tammikuuta 1928 Kuusankoski – 20. tai 21. maaliskuuta 2014) oli Kangasalan kunnanjohtaja vuosina 1960–1991. Kangasalan kunnansihteerinäkin Nurminen työskenteli. Lisäksi hän eläkkeellä palasi kunnallispolitiikkaan: vuonna 2004 hän oli sosiaalidemokraattien ääniharava kunnallisvaaleissa. Hänen kuolemansa johdosta Kangasalla järjestettiin suruliputus.http://kangasalandemarit.sdp.fi/2014/03/22/sd-kunnallisjarjesto- huolissaan-saastovaikutuksista/ == Lähteet == == Aiheesta muualla == * Heikki A. Ollila: Turha katua, muistelmateos Jaakko Nurmisesta, Kangasala 2011. Luokka:Kangasalan kunnan- ja kaupunginjohtajat Luokka:Vuonna 1928 syntyneet Luokka:Vuonna 2014 kuolleet
Aasiankilpikierto

Aasiankilpikierto (Menispermum dauricum) on Aasiassa luontaisesti kasvava kilpikiertokasvilaji. == Ulkonäkö == Aasiankilpikierto on kahdesta kolmeen metriä pitkäksi kasvava köynnös. Se on kesävihanta, osittain tyvestä puutunut, osittain ruohovartinen, ohutvartinen, juurivesallinen ja kaksikotinen. Lehdet ovat pitkäruotisia ja kilpimäisiä, lehtiruoti on kiinnittynyt lähellä lehtilavan keskustaa. Kukinto on tiheä terttumainen huiskilo, jossa on pieniä yksineuvoisia kukkia. Terälehtiä on kuudesta kahdeksaan, ne ovat verholehtiä lyhyempiä. Aasiankilpikierron hedelmä on luumarja. Laji muistuttaa melko paljon pohjoisamerikkalaista lajia kanadankilpikiertoa (Menispermum canadense), jolla on lyhyemmät juurivesat. == Levinneisyys == Aasiankilpikiertoa esiintyy luonnonvaraisena Itä-Aasiassa. Levinneisyysalueeseen kuuluvat Japani, Korea, Koillis-Kiina ja Venäjän Kaukoitä. Se kasvaa siellä jokien ja purojen rannoilla. == Käyttö == Aasiankilpikiertoa viljellään koristeköynnöksenä. Suomessa se on talvenkestävä V-vyöhykkeelle asti. == Lähteet == == Aiheesta muualla == * Suomen Lajitietokeskus: Aasiankilpikierto – Menispermum dauricum * Finto: Kassu – Kasvien suomenkieliset nimet: Aasiankilpikierto (Menispermum dauricum) * Flora of China: Menispermum dauricum Luokka:Kilpikiertokasvit
Nando Eggenberger

Nando Eggenberger (s. 7. lokakuuta 1999 Viitattu 19.1.2016.) on sveitsiläinen jääkiekkoilija, joka edustaa National Leaguessa pelaavaa EV Zugia. Hän on pelipaikaltaan laitahyökkääjä. Eggenberger teki pääsarjadebyyttinsä vasta 16-vuotiaana kaudella 2015–2016. ==Lähteet== Luokka:Sveitsiläiset jääkiekkoilijat Luokka:Vuonna 1999 syntyneet Luokka:Elävät henkilöt
Ruben Rampazzo

Ruben Rampazzo (s. 22. elokuuta 1993 Bolzano Viitattu 19.1.2016.) on italialainen uransa lopettanut jääkiekkoilija. Hänellä on myös Sveitsin kansalaisuus. Rampazzo pelasi 2010-luvulla Italiassa, Sveitsissä ja Ruotsissa ja edusti Italian maajoukkuetta kolmissa 1. divisioonan maailmanmestaruuskisoissa. Isokokoinen Rampazzo pelasi ammatilaisuransa alussa Ritten/Renonissa Italian pääsarjassa Serie A:ssa. Hän siirtyi sveitsiläiseen HC Davosiin kesällä 2015 ja pelasi siellä kaksi kautta. Välillä häntä lainattiin alempien sarjatasojen joukkueisiin. 2017–2018 Rampazzo pelasi Sveitsin toisella sarjatasolla EHC Vispissä ja hänen uransa viimeiseksi jääneellä kaudella 2018–2019 Ruotsin toisella sarjatasolla IK Panternissa. ==Lähteet== Luokka:Italialaiset jääkiekkoilijat Luokka:Vuonna 1993 syntyneet Luokka:Elävät henkilöt
Dragan Bender

Dragan Bender (s. 17. marraskuuta 1997 Čapljina, Bosnia ja Hertsegovina) on kroatialainen koripalloilija, pelipaikaltaan iso laitahyökkääjä. Hän edustaa NBA-seura Milwaukee Bucksia, jonne hän siirtyi vuonna 2019 edustettuaan kolme vuotta Phoenix Sunsia. Aiemmin hän on pelannut kotimaassaan ja Israelissa. Bender varattiin NBA:han vuoden 2016 varaustilaisuudessa neljäntenä pelaajana. Hän pelasi Phoenix Sunsissa kausina 2016–2019 runkosarjassa 171 ottelua, joista 64 avauskokoonpanossa. Hän teki ottelua kohden 5,3 pistettä ja otti 3,8 levypalloa. Pudotuspeleihin Phoenix ei noina vuosina yltänyt. == Lähteet == Luokka:Kroatialaiset koripalloilijat Luokka:Vuonna 1997 syntyneet Luokka:Elävät henkilöt
Kompilaatio

Kompilaatio on kirjallinen tuote, joka on koostettu yhdistelemällä samaa aihetta käsittelevien muiden kirjoittamien julkaisujen otteitaOtavan Iso tietosanakirja, osa 4 vuodelta 1962, palsta 1256http://tieteentermipankki.fi/wiki/Kirjallisuudentutkimus:kompilaatio tai muu yhdistelemällä luotu teos, esimerkiksi kokoelmalevy. Kompilaation tekijää sanotaan kompilaattoriksi ja kompilaation suorittamista kompiloimiseksiKodin suuri tietosanakirja, osa 7 vuodelta 1979, s. 66. == Lähteet == Luokka:Kirjallisuuden käsitteet Luokka:Musiikkitermit
Jakob Pöltl

Jakob Pöltl (s. 15. lokakuuta 1995 Wien) on itävaltalainen koripalloilija, pelipaikaltaan sentteri. Hän edustaa NBA-seura San Antonio Spursia. Pöltl pelasi kaksi kautta yliopistokoripalloa Utahin yliopiston joukkueessa. Ennen Utahiin siirtymistään hän pelasi yhden kauden ajan Itävallan Bundesliigassa. Toronto Raptors varasi hänet NBA:han ensimmäisen kierroksen yhdeksäntenä pelaajana vuoden 2016 varaustilaisuudessa.http://www.draftexpress.com/profile/Jakob-Poeltl-63039/ Viitattu 19.1.2016. Kahden Toronto-kauden jälkeen Pöltl siirtyi kaudeksi 2018–2019 San Antonio Spursiin. == Lähteet == Luokka:Itävaltalaiset koripalloilijat Luokka:Vuonna 1995 syntyneet Luokka:Elävät henkilöt
Viheltäjähaukka

Viheltäjähaukka (Haliastur sphenurus) on haukkojen heimoon kuuluva päiväpetolintu.Sen esiintymisaluetta ovat Australia, Indonesia, Uusi-Kaledonia ja Papua-Uusi-Guinea. Kanta on arvioitu elinvoimaiseksi, sillä esiintymisalue on hyvin laaja ja kanta riittävän suuri, vaikka kanta onkin hitaasti pienenemässä. Sen pesintäaluetta ovat metsät, arot, pensaikot, savannit, erilaiset suot, järvet ja estuaarit.Birdlife.org viitattu 19.1.2016 ==Lähteet== ==Aiheesta muualla== * "Vocal Mimicry in Spotted Bowerbirds" - Field study report by Fiona Randall discussing mimicry of Whistling Kites * Whistling Kite videos on the Internet Bird Collection * Whistling Kite photos on the Canberra Ornithologists Group website Luokka:Haukat
Hammashaukka

Hammashaukka (Harpagus bidentatus) on haukkojen heimoon kuuluva päiväpetolintu. Sen esiintymisaluetta ovat Belize, Bolivia, Brasilia, Kolumbia, Costa Rica, Ecuador, El Salvador, Ranskan Guyana, Guatemala, Guayana, Honduras, Meksiko, Nicaragua, Panama, Peru, Suriname, Trinidad ja Tobago sekä Venezuela. Sen kanta on arvioitu eloinvoimaiseksi, sillä esiintymisalue on hyvin laaja ja kanta riittävän suur, vaikka se onkin hitaasti pienenemässä. Melko pienen petolinnun koko on 33–38 cm, ja se painaa 161–230 grammaa.Double-toothed Kite. Sen elinpiiriä ovat subtrooppiset ja trooppiset kuivat savannit ja metsät aina 1 500 metrin korkeuteen saakka.Birdlife.org viitattu 19.1.2016 ==Lähteet== Luokka:Haukat
Jumalten aika

Jumalten aika on Moonsorrowin seitsemäs studioalbumi. Se julkaistiin 1. huhtikuuta 2016https://www.facebook.com/Moonsorrow-23474099648/ levymerkillä Century Media. Albumi meni Suomen virallisen albumilistan ykköseksi viikolla 14/2016. Albumi ylsi Soundin toimittajien ”Vuoden 2016 parhaat kotimaiset levyt top-20” -listan sijalle 14. == Kappaleet == === CD 1 === # # # # # Kesto: 67:05 === CD 2 (Deluxe Edition) === # # Kesto: 8:28 == Kokoonpano == * Marko Tarvonen – rummut, taustalaulu * Mitja Harvilahti – kitara, taustalaulu * Henri Sorvali – kitara, taustalaulu * Markus Eurén – kosketinsoitin, taustalaulu * Ville Sorvali – laulu, bassokitara, taustalaulu === Vierailevat muusikot === * Jonne Järvelähttps://www.facebook.com/23474099648/videos/10152783289739649/ – laulu == Arvostelut == * Angry Metal Guy: 4.0/5.0Angry Metal Guy * Imperiumi.net: Imperiumi.net * Inferno: * Kaaoszine.fi: 9/10Kaaoszine.fi * Metal Injection: 8.5/10Metal Injection review * Metalliluola.fi: 9/10Metalliluola.fi * Soundi: Soundi * V2.fi: V2.fi == Lähteet == == Aiheesta muualla == * * Luokka:Vuoden 2016 albumit Luokka:Moonsorrow’n albumit
HMS Bombay Castle (1782)

HMS Bombay Castle oli Britannian Kuninkaallisen laivaston vuonna 1782 vesillelaskettu Elizabeth-luokan 74-tykkinen kolmannen luokan linjalaiva. == Valmistus == Alus tilattiin 14. heinäkuuta 1779 Perry and Companyltä Blackwallista, missä köli laskettiin kesäkuussa 1780. Alus laskettiin vesille 14. kesäkuuta 1782 ja se varustettiin 19. kesäkuuta - 19. syyskuuta Woolwichissa. Aluksen rakentamiskustannuksista vastasi Itä-Intian komppania ja ainoastaan 13 139 punnan 9 shillingin ja 2 dimen varustamiskustannukset jäivät laivaston maksettaviksi.Winfield 2007 s. 81 == Palvelus == Alus otettiin palvelukseen toukokuussa 1782 ensimmäisenä päällikkönään James Cranston, mutta se poistettiin palveluksesta jo samana vuonna. Alus otettiin uudelleen palvelukseen huhtikuussa 1783 Plymouthin vartiolaivaksi päällikkönään Herbert Sawyer. Alus varustettiin tehtävää varten elokuussa. Aluksen päälliköksi vaihtui 1785 Robert Fanshaw. Alus oli telakalla Plymouthissa lokakuusta 1786 lokakuuhun 1787, mistä se palasi palvelukseen helmikuussa 1787. Anthony Malloy vastaanotti aluksen päällikkyyden vuonna 1789 ja alus varustettiin merelle lähtöön toukokuussa 1790 Plymouthissa. Alus liitettiin 1790 Espanjan laivaston alaisuuteen päällikkönään John Duckworth. Se poistettiin palveluksesta syyskuussa 1791. Alus kunnostettiin Plymouthissa heinäkuusta 1792 - tammikuuhun 1795, jolloin se palautettiin palvelukseen elokuussa 1784 päällikkönään Thomas Sotherby. Alus lähti Välimerelle helmikuussa 1795. Alus ajoi matalikolle 21. joulukuuta 1796 Tagus-joen suulla, minne se hylättiin kuusi päivää myöhemmin. == Lähteet == * === Viitteet === Luokka:Elizabeth- luokan linjalaivat
HMS Powerful (1783)

HMS Powerful oli Britannian kuninkaallisen laivaston vuonna 1783 vesillelaskettu Elizabeth-luokan 74-tykkinen kolmannen luokan linjalaiva. == Valmistus == Alus tilattiin 4. heinäkuuta 1780 Perry and Companyltä Blackwallista, missä köli laskettiin huhtikuussa 1781. Alus laskettiin vesille 3. huhtikuuta 1783 ja valmistui 11. elokuuta Woolwichissa, jolloin kustannukset olivat olleet kuparoinnista ja varustamisesta 12 587 puntaa 18 shillinkiä ja 2 dimeä.Winfield 2007 s. 81 == Palvelus == Alus otettiin palvelukseen huhtikuussa 1783 päällikkönään Thomas Fitzherbert, mutta se poistettiin palveluksesta jo vuonna 1785. Alus palautettiin palvelukseen toukokuussa 1786 päällikkönään Andrew Sutherland kontra-amiraali Thomas Gravesin lippulaivaksi. Aluksella tehtiin pieniä korjauksia Plymouthissa toukokuusta 1788 maaliskuuhun 1789. Alus palasi palvelukseen joulukuussa 1792 päällikkönään Thomas Hicks ja alus oli varustettavana maaliskuusta 1793 tammikuuhun 1794. Alus lähti 15. tammikuuta 1794 Jamaikalle päällikkönään William Otway. Elokuussa alus poistettiin palveluksesta.Winfield 2007 s. 81-82 Alus siirrettiin 1805 Itä-Intian laivueeseen. Se valtasi 13. kesäkuuta 1806 Trincomaleen edustalla ranskalaisen kaapparin L'Henrietten.Winfield 2007 s. 82 Alus romutettiin toukokuussa 1812 Chathamissa. == Lähteet == * === Viitteet === Luokka:Elizabeth-luokan linjalaivat
Lääkärikeskus Aava

Lääkärikeskus Aava on suomalainen hoitoalan perheyritys. Aava on perustettu vuonna 1966, ja sen nimi tulee perustajien sukunimistä Aho, Aro, Vaheri ja Aho. Yritys toimii kahdellatoista paikkakunnalla, jotka ovat Espoo, Helsinki, Hyvinkää, Hämeenlinna, Järvenpää, Kerava, Kuopio, Oulu, Tampere, Tuusula, Turku ja Vantaa. Aho Group yhdisti Lääkärikeskus Aavan nimelle omistamiaan yhtiöitä vuonna 2012. Silloin siitä tuli on liikevaihdolla mitattuna alan neljänneksi suurin ketju. Vuonna 2012 sillä oli 80 000 työterveyshuollon asiakasta. == Lähteet == Luokka:Suomalaiset perheyritykset Luokka:Suomalaiset terveydenhoitoalan yritykset
Erä (lehti)

Erä on Otavamedian julkaisema 12 kertaa vuodessa ilmestyvä aikakauslehti, jonka sisältö käsittelee retkeilyä, kalastusta, metsästystä ja luontoa. Lehdessä on myös suomalaisten retkeilijöiden kokemukseen perustuvaa retkikohde- ja välinetietoa. Lehden vastaava päätoimittaja on Sami Rainisto (2024-). Erä.fi-sivusto koostuu kalastuksesta, metsästyksestä, retkeilystä, artikkeleista, keskustelufoorumeista ja blogeista. Erä on saatavana digilehtenä. ==Päätoimittajia== *Eero I. Nurmikko 1977–1981 *Hannu Lindell 1981–1984 *Seppo Suuronen 1981– == Lähteet == == Aiheesta muualla == *Erän sivut *Otavamedian kotisivut Luokka:Suomalaiset harrastelehdet Luokka:Otavamedia Luokka:Media-alan tuotemerkit
Florian Jozefzoon

Florian Marc Jozefzoon (s. 9. helmikuuta 1991 Saint-Laurent-du-Maroni, Ranskan Guayana, Ranska) on alankomaalainen jalkapalloilija, joka edustaa Englannin mestaruussarjassa pelaavaa Derby Countya. Pelipaikaltaan hän on oikea laitalinkki. Jozefzoon aloitti ammattilaisuransa Ajaxissa, jossa hän pelasi ensimmäisen Eredivisien ottelunsa 14. elokuuta 2010 Ajaxin voittaessa Vitessen kotonaan 4–2. Hän pelasi kaudella 2010–2011 kaikkiaan neljä pääsarjaottelua ja oli voittamassa Alankomaiden-mestaruutta. Kesällä 2011 Jozefzoon lainattiin toiseen pääsarjaseuraan NAC Bredaan, jossa hän pelasi kauden 2011–2012 aikana 16 sarjaottelua. Kesällä 2012 Jozefzoon siirtyi 400 000 euron siirtosummalla niin ikään Eredivisiessä pelanneeseen RKC Waalwijkiin. Hän teki läpimurtonsa pääsarjatasolla kuuluen joukkueen runkopelaajiin kaudella 2012–2013 pelaten 34 sarjaottelua ja tehden niissä seitsemän maalia. Kesällä 2013 Jozefzoon siirtyi neljänteen Eredivisie-seuraansa, kun PSV Eindhoven hankki hänet 400 000 eurolla. Ensimmäisellä kaudellaan seurassa Jozefzoon pelasi 16 pääsarjaottelua ja teki niissä kaksi maalia. Kaudella 2014–2015 hän ehti pelata 15 pääsarjaottelua ja tehdä niissä kaksi maalia, kunnes loukkasi eturistisiteensä tammikuussa 2015. PSV Eindhoven voitti kauden päätteeksi Alankomaiden- mestaruuden. Vamma piti Jozefzoonin sivussa kentiltä lokakuuhun 2015 asti. Hän pelasi ensimmäisen ottelunsa loukkaantumisen jälkeen 16. lokakuuta, kun PSV Eindhovenin kakkosjoukkue pelasi Eerste divisiessä 1–1-tasapeliin päättyneen vierasottelun Fortuna Sittardia vastaan. Jozefzoon on edustanut Alankomaita alle 19- ja alle 21-vuotiaiden maajoukkuetasolla. == Saavutukset == :Päivitetty 19. tammikuuta 2016. Ajax * Eredivisie: 2010–2011 * KNVB-cup: hopeaa 2010–2011 PSV Eindhoven * Eredivisie: 2014–2015 * Alankomaiden supercup: 2015 == Lähteet == Luokka:Alankomaalaiset jalkapalloilijat Luokka:Vuonna 1991 syntyneet Luokka:Elävät henkilöt
Maksim Kanunnikov

Maksim Sergejevitš Kanunnikov (, s. 14. heinäkuuta 1991 Nižni Tagil, Neuvostoliitto) on venäläinen jalkapalloilija, joka edustaa Venäjän liigassa pelavaa Rubin Kazania. Pelipaikaltaan hän on oikea laitalinkki. == Seurajoukkueura == Kanunnikov pelasi juniorina Zenit Pietarin akatemiassa. Hän pelasi ensimmäisen pääsarjaottelunsa 23. elokuuta 2009, kun Zenit kohtasi 1–1-tasapeliin päättyneessä kotiottelussa Lokomotiv Moskovan. Se oli hänen ainoa pääsarjaottelunsa kaudella 2009. Kaudella 2010 Kanunnikov edusti Zenitiä 12 liigaottelussa ja oli voittamassa sekä Venäjän-mestaruutta että Venäjän cupia. Tammikuussa 2011 Zenit lainasi Kanunnikovin toiseen liigaseuraan Tom Tomskiin, jossa hän kaudella 2011–2012 pelasi 28 liigaottelua. Kauden kevätpuoliskolla hän pelasi myös Zenitissä kymmenen liigaottelua ja voitti toisen Venäjän-mestaruutensa. Kauden 2012–2013 alussa Kanunnikov ehti pelata Zenitissä yhdeksän liigaottelua, kunnes seura myi hänet tammikuussa 2013 miljoonan euron siirtosummalla niin ikään Venäjän liigassa pelaavaan Amkar Permiin. Hän edusti seuraa kevään aikana 11 liigaottelussa ja seuraavalla kaudella 24 liigaottelussa. Heinäkuussa 2014 Kanunnikov siirtyi neljänteen Venäjän liigan seuraansa, kun Rubin Kazan hankki hänet 1,5 miljoonalla eurolla. Kaudella 2014–2015 Kanunnikov pelasi 26 liigaottelua. == Maajoukkueura == Venäjän A-maajoukkueessa Kanunnikov pelasi ensimmäisen ottelunsa 26. toukokuuta 2014, kun Venäjä voitti Slovakian 1–0. Kanunnikov oli mukana MM-kilpailuissa 2014, joissa hän pelasi alkulohko-otteluissa Belgiaa ja Algeriaa vastaan. == Saavutukset == :Päivitetty 19. tammikuuta 2016. Zenit Pietari * Venäjän liiga: 2010, 2011–2012 * Venäjän cup: 2009–2010 * Venäjän supercup: hopeaa 2012 == Lähteet == Luokka:Venäläiset jalkapalloilijat Luokka:Vuonna 1991 syntyneet Luokka:Elävät henkilöt
HMS Swiftsure (1787)

HMS Swiftsure oli Britannian kuninkaallisen laivaston vuonna 1787 vesillelaskettu Elizabeth-luokan 74-tykkinen kolmannen luokan linjalaiva. == Valmistus == Alus tilattiin 19. kesäkuuta 1782 Deptfordista John & William Wellsiltä, missä köli laskettiin toukokuussa 1784. Alus laskettiin vesille 4. huhtikuuta 1787 ja se valmistui 22. toukokuuta Deptfordissa ja 21. elokuuta Woolwichissa. Aluksen valmistuskustannukset olivat 31 241 puntaa 3 shillinkiä ja 5 dimeä, mihin tuli lisäksi varustamiskulut Deptfordissa 10 643 puntaa ja kuparointi Woolwichissa 1 635 puntaa.Winfield 2007 s. 82 == Palvelus == Alus otettiin palvelukseen kesäkuussa 1790 päällikkönään Sir James Wallace. Alus oli varusteltavana Plymouthissa helmi-maaliskuussa 1791Alus varustettiin elokuussa Plymouthissa palvelukseen Kanaalin alueella. Se poistettiin palveluksesta syyskuussa 1791. Alus oli kesäkuusta lokakuuhun 1793 varustettavana Plymouthissa ja se otettiin palvelukseen heinäkuussa päällikkönään Charles Boyles. Alus oli 1794 Irlannin asemalla kontra-amiraali Sir Robert Kingsmillin lippulaivana. Alus valtasi 5. toukokuuta 36-tykkisen L'Atalanten. Alus osallistui 1. elokuuta 1798 Aboukirin taisteluun. Ranskan laivaston amiraali Ganteaumen johtama laivasto-osasto valtasi aluksen 24. kesäkuuta 1801 Dernan niemen edustalla. Valtauksessa sai surmansa kaksi ja haavoittui kahdeksan, joista kaksi kuolettavasti, miehistönjäsentä. == Ranskan laivaston Swiftsure == Alus liitettiin Ranskan laivastoon nimellä Le Swiftsure. Se osallistui 21. lokakuuta 1805 Trafalgarin taisteluun, jossa Britannian kuninkaallinen laivasto valtasi aluksen. == HMS Irresistible == Aluksen saamat vauriot korjattiin Gibraltarilla. Alus otettiin palvelukseen huhtikuussa 1806 nimellä HMS Irresistible, koska laivastossa oli jo alus nimellä HMS Swiftsure. Alus palautettiin palvelukseen vankilalaivana maaliskuussa 1808 päällikkönään George Fowke. Alus romutettiin tammikuussa 1816 Chathamissa. == Lähteet == * * === Viitteet === Luokka:Elizabeth-luokan linjalaivat
Tyykköönjärvi

Tyykköönjärvi on Satakunnassa Jämijärvellä Tyykkööllä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Jämijärven valuma-alueeseen. Tyykköönjärvi on osa Palojoen valuma-aluetta. == Maantietoa == Järven pituus on 650 metriä, leveys 500 metriä ja sen pinta-ala on 11 hehtaaria. Se sijaitsee Tyykköön kylän peltoalueen keskellä. Siihen laskee kolme pelto-ojaa, jotka alkavat kauempana metsä- ja suoalueilta. Lännestä tuleva oja alkaa Saarikeitaan ja Mustakeitaan turvetuotantoalueelta. Laskuoja lähtee järven lounaispäästä ja se alkaa Myllyojan nimisenä ja jatkuu alajuoksulla Tyykköönojana, kun se yhtyy pohjoisesta tulevaan Palojokeen. Palojoki laskee vuorostaan Jämijärveen. Tyykköönjärvi on rannoiltaan voimakkaasti soistunut. Avoveden alue on enää 450 metriä pitkä ja 300 metriä leveä. Turvesuolta laskevan ojan suun eteen on muodostanut suistolaajentuma, joka on 100 metriä pitkä. Rantaviivan pituus on 1,3 kilometriä. Järven vaikutuspiirissä on useita maataloja, mutta järven rannoille ei ole rakennettu vapaa-ajan asuntoja. Järven ohitse kulkee yhdystie 2603, josta haarautuu Tyykköön kylässä koilliseen jatkava yhdystie 13241. == Lähteet == Luokka:Jämijärven valuma-alue Luokka:Jämijärven järvet
Rohan (täsmennyssivu)

Rohan voi tarkoittaa ainakin seuraavia: *Rohan, kuvitteellinen valtakunta J. R. R. Tolkienin fantasiateoksissa *Rohan, kunta Ranskan Bretagnessa *Rohan, taajama Ukrainan Harkovan alueella *Rohan, ranskalainen aatelissuku *Hôtel de Rohan, rakennus Pariisissa __NOTOC__ ==Henkilöitä== ===Sukunimenä=== *Charles de Rohan-Soubise (1715–1787), Ranskan marsalkka *Emmanuel de Rohan-Polduc (1725–1797), ranskalainen aatelismies, Johanniittain ritarikunnan suurmestari 1775–1797 *Henrik II Rohan (1579–1638), ranskalainen hugenottijohtaja *Jiří Rohan (s. 1964), tšekkiläinen koskimelonnan maailmanmestari *Louis de Rohan (1734–1803), ranskalainen kardinaali *Michael Scott Rohan (1951−2018), skotlantilainen fantasiakirjailija. ===Etunimenä=== *Rohan Bopanna (s. 1980), intialainen tennispelaaja *Rohan Dennis (s. 1990), australialainen pyöräilijä *Rohan de Saram (1939–2024), srilankalainen sellisti === Kuvitteelliset henkilöt === * Rohan Kishibe, yksi päähenkilöistä mangassa JoJo's Bizarre Adventure: Diamond Is Unbreakable
Jennifer Ågren

Jennifer Ågren (myös muodossa Jennifer Ågren Ylinenjärvi, s. 5. tammikuuta 1993 Västerbotten) on ruotsalainen taekwondoin. Hän on saavuttanut vuoden 2010 naisten Euroopan mestaruuskilpailussa hopean sarjassa 53 kg ja vuoden 2010 Nuorten olympialaisissa pronssin sarjassa 55 kg. == Lähteet == Luokka:Ruotsalaiset taekwondoinit Luokka:Vuonna 1993 syntyneet Luokka:Elävät henkilöt
Kotilääkäri

Kotilääkäri on Otavamedian julkaisema 10 kertaa vuodessa ilmestyvä hyvinvointi- ja terveyslehti. Lehden sisältö käsittelee aiheita, terveys, hyvinvointi, liikunta, ravitsemus ja asiantuntijoiden terveysjuttuja sekä lukijoiden tarinoita elämästä. Kotilääkäri-lehden pyrkimys on innostaa pitämään huolta itsestään, lisäksi lehti käsittelee aiheita laihdutuksesta sekä kauneudesta. Lehden päätoimittajana toimi 1991 alkaen Tarja Hurme, 2018–2022 Erkki Meriluoto ja vuonna 2022 päätoimittajana aloitti Emma Koivula. Verkkosivusto Kotilääkäri.fi koostuu ajankohtaisista terveys- ja hyvinvoinnin asioista sekä keskustelufoorumista. ==Historiaa== Lehti perustettiin lääkäriseura Duodecimin aloitteesta vuonna 1889 nimellä Suomen Terveydenhoitolehti. Sen ensimmäinen päätoimittaja oli Haapajärven piirilääkäri Konrad ReijoWaara, joka näki tärkeäksi kansan valistamisen hygienian edistämiseksi ja lapsikuolleisuuden vähentämiseksi. Vuonna 1933 lehti siirtyi Otavan kustannettavaksi, ja sen levikki nousi kolmesta tuhannesta vuosikymmenen lopun 30 000 kappaleeseen. Lasten terveys säilyi keskeisenä teemana niin, että lehden päätoimittajista neljä oli lastenlääkäreitä ja yksi merkittävä lehden avustaja oli Arvo Ylppö. 1950-luvulla alettiin panostaa journalismiin Antti Mattilan johdolla. Vuonna 1975 lehti siirtyi Yhtyneille Kuvalehdille, ja nimi muutettiin silloisen suositun televisiosarjan pohjalta Kotilääkäriksi.Karlsson 1996 s. 70–71.. ==Päätoimittajia== *Konrad ReijoWaara 1889–1895Karlsson 1996, s. 384. *Fredrik Joel Pätiälä 1896 *Akseli Forsman 1896–1897 *Theodor Löfström 1898 *Akseli Forsman 1899–1900 *Taavetti Laitinen 1901–1904 *Konrad ReijoWaara 1905–1918 *Armas Ruotsalainen 1919–1933 *Artturi Salokannel 1934–1946 *Erkki Leppo 1946 *Turo Niemi 1946 *Viljo Rantasalo 1947–1950 *Atle Mali 1951–1961 *Rolf Nevanlinna 1962–1964 *Antti Mattila 1964–1973 *Olavi Kilpiö 1973–1977 *Ritva Laurila 1977–1979 *Irma Heydemann 1979–1991 *Tarja Hurme 1991–2000 *Erkki Meriluoto 2018–2022 *Emma Koivula 2022- == Lähteet == * ===Viitteet=== == Aiheesta muualla == * Kotilääkäri kotisivut. Luokka:Suomalaiset aikakauslehdet Luokka:Otavamedia Luokka:Media-alan tuotemerkit
Janoi Donacien

Janoi Donacien (s. 3. marraskuuta 1993 Castries, Saint Lucia) on saintlucialainen jalkapalloilija, joka edustaa Englannin mestaruussarjassa pelaavaa Ipswich Townia. Pelipaikaltaan hän on keskuspuolustaja. Donacien siirtyi Luton Townin junioreista Aston Villan junioreihin vuonna 2010. Hän nousi Aston Villan edustusjoukkueeseen vuonna 2014. Aston Villa on lainannut Donacienia Englannin kakkosliigan seuroihin. Kaudella 2014–2015 hän pelasi 31 ottelua Tranmere Roversissa. Kauden 2015–2016 Donacien aloitti Wycombe Wanderersissa, jossa hän pelasi kaksi ottelua. Syyskuussa 2015 hänet lainattiin Newport Countyyn. Donacien oli vuosina 2016–2019 Accrington Stanleyn kanssa. Joukkue voitti keväällä 2018 Englannin kakkosliigan ja nousi Englannin ykkösliigaan. Accrington-aikanaan Donacien oli kaudella 2018–2019 lainassa Ipswich Townissa, johon hän siirtyi seuraavaksi kaudeksi. Ipswich lainasi hänet vuonna 2019 Accrington Stanleyyn ja vuonna 2021 Fleetwood Towniin. Ipswich sijoittui keväällä 2023 ykkösliigan toiseksi, ja joukkue nousi Englannin mestaruussarjaan. Donacien pelasi vuonna 2023 ensimmäiset kolme maaotteluansa Saint Lucian paidassa. == Lähteet == Luokka:Saintlucialaiset jalkapalloilijat Luokka:Vuonna 1993 syntyneet Luokka:Elävät henkilöt
Erä

Erä voi tarkoittaa seuraavia: * erä, urheilutermi *Erä, suomalainen aikakauslehti
Vene (lehti)

Vene oli Otavamedian julkaisema 12 kertaa vuodessa ilmestynyt harrastelehti, jonka sisältö käsitteli veneilyä, veneilyvarusteita, veneilyelämää ja satamia. Lehden ensimmäinen näytenumero julkaistiin vuonna 1966 Lehtimiesten kustantamana. Lehti alkoi ilmestyä säännöllisesti vuonna 1967. Lehti antoi veneilijöille veneilyä koskevia neuvoja ja kertoi, mitä suomalaisessa ja ulkomaisessa veneilyelämässä tapahtuu. Talvisaikaan lehti kertoi tulevan kauden venematkoista ja veneilyn ympäristöön sekä ympäröivän yhteiskunnan veneilyyn vaikuttavista tekijöistä. Lehti myös testasi veneitä. Vene oli luettavissa maksullisena digilehtenä sekä valikoiduin osin verkkosivustolla venelehti.fi. Lehden viimeinen numero ilmestyi 9. joulukuuta 2024. Otavamedia yhdisti lehden sisällöt yhtiön toiseen veneilyaiheiseen lehteen Kippariin. Lakkautushetkellä Kipparilla oli Venettä enemmän tilaajia. ==Päätoimittajia== *Ylermi Uolevi Saarinen 1966–1971 *Ilmari Selänne 1971–1974 *Matti Murto 1974– *Vesa Leppä –2015 *Petri Korhonen 2016–2018 *Reijo Ruokanen 2018–2024 *Sami Rainisto 2024 == Lähteet == == Aiheesta muualla == * Vene-lehden kotisivut Luokka:Suomalaiset harrastelehdet Luokka:Otavamedia Luokka:Ilmestymästä lakanneet suomalaiset aikakauslehdet
Karolina Kołeczek

Karolina Kołeczek (15. tammikuuta 1993 Sandomierz)Karolina Kołeczek . Katapulta. Viitattu 19.1.2016. on puolalainen aitajuoksija. Hän sijoittui yleisurheilun alle 23-vuotiaiden Euroopan-mestaruuskilpailujen 100 merrin aidoissa toiseksi sekä Tampereella 2013 että Tallinnassa 2015. Berliinin EM- kilpailuissa 2018 hän oli kuudes. EM-kilpailujen välierissä hän karsiutui Zürichissä 2014 ja Amsterdamissa 2016. MM-kilpailuissa hän on karsiutunut välierissä Pekingissä 2015 ja Dohassa 2019 sekä olympialaisissa alkuerissä Rio de Janeirossa 2016. Viitattu 20.4.2019 Sisäratojen MM-kilpailuissa Kołeczek on karsiutunut 60 metrin aitajuoksun välierissä Birminghamissa 2018. EM- hallikilpailuissa hän karsiutui välierissä Prahassa 2015 ja Toruńissa 2021 sekä alkuerissä Belgradissa 2017 ja Glasgow'ssa 2019. Hänen ennätyksensä 100 metrin aitajuoksussa on 12,75 ja se on juostu Chorzówissa kesäkuussa 2019. 60 metrin aidat hän on juossut hallissa parhaimmillaan aikaan 7,96 Toruńissa helmikuussa 2021. == Lähteet == == Aiheesta muualla == Luokka:Vuonna 1993 syntyneet Luokka:Elävät henkilöt Luokka:Puolalaiset pika-aitajuoksijat
Oerlikon FFS

Oerlikon FFS oli Oerlikonin valmistama 20 millimetrin konetykki, joka pohjautui Reinhold Beckerin suunnittelemaan 20 × 72 mm:n RB -tykkiin (, jossa Hylsyn laippa on pienempi halkaisijaltaan kuin muu hylsy. Olake ja laippa muodostavat latausmekanismin vaatiman uran.)Williams 2003, s. 26, 65-66, 125, 172 Suunnitteluyhtiö SEMAG oli ostanut aseen piirustukset ja myi ne edelleen sveitsiläiselle Oerlikonille. Tykin kaliperiksi muutettiin 20 ×x 110 RB. Aseen toimintaperiaate oli massasulku, joka perustuu patruunan rekyyliin, lukon massaan ja jouseen. 20 × 72 kaliperisen version otti käyttöön keisarillisen Japanin laivaston ilmavoimat nimellä Tyyppi 99-1. Japanin laivaston ilmavoimat otti 20 × 101 RB patruunaa käyttävän version käyttöön nimellä Tyyppi 99-2. Asetta kehitettiin edelleen muuttamalla rumpusyöttö vyösyötöksi, jolloin tyyppinimeksi tuli 99-1 malli 4. ==Lähteet== * ===Viitteet=== == Aiheesta muualla == * Luokka:Lentokoneiden konetykit Luokka:Ilmatorjuntakanuunat
Ettore Gliozzi

Ettore Gliozzi (s. 23. syyskuuta 1995 Siderno, Italia) on italialainen jalkapalloilija. Gliozzi edustaa Italian Lega Prossa pelaavaa Südtirolia, jossa hän on lainassa Serie A:ssa pelaavasta Sassuolosta. Pelipaikaltaan Gliozzi on hyökkääjä. Gliozzi aloitti ammattilaisuransa Sassuolossa. Hän pelasi ensimmäisen ottelunsa Serie A:ssa 19. tammikuuta 2014 joukkueen hävitessä kotonaan Torinolle 0–2. Se on myös toistaiseksi Gliozzin ainoa pääsarjaottelu. Kaudella 2014–2015 Gliozzi pelasi lainalla Forlìssa kaksi Lega Pro -ottelua. Elokuussa 2015 hänet lainattiin Lega Prossa pelaavaan Südtiroliin.Ettore Gliozzi Soccerway-sivustolla == Lähteet == Luokka:Italialaiset jalkapalloilijat Luokka:Vuonna 1995 syntyneet Luokka:Elävät henkilöt
Onan

Onan on Raamatussa esiintyvä henkilö ensimmäisen Mooseksen kirjan 38. luvussa. Onan oli Juudan toiseksi vanhin poika, jonka Jahve antoi kuolla, koska hän ei suostunut siittämään jälkeläistä leskeksi jääneelle kälylleen. Kieltäytyminen lapsen siittämisestä oli vastoin leviraattiavioliiton periaatetta, ja sillä oli suuri taloudellinen merkitys perinnönjaon kannalta Vanhan testamentin patriarkkojen aikakauden yhteisöissä. Itsetyydytystä tarkoittava sana onania ja siitä johdettu verbi onanoida pohjautuvat Onanin nimeen, vaikka Raamattu ei kerro Onanin harrastaneen itsetyydytystä vaan keskeytettyä yhdyntää (hän ”antoi siemenensä mennä maahan”). Eräät ehkäisyä vastustavat kristinuskon suunnat kuten vanhoillislestadiolaisuus opettavat, että kertomus osoittaa kaiken ehkäisyn synniksi. ==Lähteet== Luokka:Vanhan testamentin henkilöt
Sonny Kittel

Sonny Kittel (s. 6. tammikuuta 1993) on saksalainen jalkapalloilija, joka pelaa keskikenttämiehenä Bundesliigaa Eintracht Frankfurtin joukkueessa. Hän pelasi juniorivaiheessa kesään 1999 saakka VfB Gießen -joukkueessa. Heinäkuusta 1999 alkaen Kittel on edustanut Frankfurtia. == Lähteet == Luokka:Vuonna 1993 syntyneet Luokka:Elävät henkilöt Luokka:Saksalaiset jalkapalloilijat
Maalla (lehti)

Maalla on suomalainen yhdeksän kertaa vuodessa ilmestyvä aikakauslehti, jota julkaisee Otavamedia. Lehti käsittelee maaseudulla asumista sekä sisustus-, keittiö- ja puutarhaideoita. Lehden sisältöön kuuluu muun muassa ohjeita käsitöihin, nikkarointiin ja vanhojen esineiden kunnostukseen. Lehden päätoimittaja on Saija Hakoniemi. == Lähteet == == Aiheesta muualla == * Otavamedian kotisivut. Luokka:Suomalaiset sisustuslehdet Luokka:Otavamedia
Eeva Anttila

Eeva Helena Anttila (s. 20. marraskuuta 1960 Vaasa) on Taideyliopiston Teatterikorkeakoulun tanssipedagogiikan professori. Hänet on valittu Vuoden professoriksi vuonna 2016. Hän on ollut vuodesta 2006 lähtien Teatterikorkeakoulun professori vastuualueenaan Teatterikorkeakoulun tanssiopettajan maisteriohjelma.Vuoden Professori – professori Eeva Anttila, Professoriliitto 14.1.2016 Sitä ennen vuodesta 1996 hän toimi Teatterikorkeakoulussa tanssipedagogiikan lehtorina ja assistenttina.Uutishuone, Uniarts.fi Anttila on suorittanut vuonna 2003 Teatterikorkeakoulussa tohtorin tutkinnon. Väitöskirjassaan hän käsitteli dialogista tanssipedagogiikkaa. Väittelyn jälkeen hän jatkoi tutkimustyötä Suomen Akatemian rahoittamassa hankkeessa Ethics and Politics in Dance (2002–2004). Sen jatkoksi hän työskenteli kolmivuotisessa hankkeessa Challenging the Notion of Knowledge (2005–2007), jota rahoittivat yhdessä Suomen Akatemia ja Taiteen keskustoimikunta. Hän johti vuonna 2009 aloitettua Koko koulu tanssii! -hanketta, ja sitten oli vuorossa Strategisen tutkimuksen neuvoston rahoittama Arts as Public Service: Strategic Steps towards Equality -hanke, jossa Anttila vetää Arts at School tutkimusryhmää. Eeva Anttila toimii Taideyliopiston hallituksessa 2018–2021. == Lähteet == Luokka:Suomalaiset tieteilijät Luokka:Teatterikorkeakoulun professorit Luokka:Suomalaiset professorit Luokka:Vuonna 1960 syntyneet Luokka:Elävät henkilöt
Tadas Sedekerskis

Tadas Sedekerskis (s. 17. tammikuuta 1998 Nida) on liettualainen koripalloilija, pelipaikaltaan pieni laitahyökkääjä. Hän pelaa tällä hetkellä lainalla Espanjan toiseksi korkeimmalla sarjatasolla Peñas Huescan joukkueessa. Sedekerskis siirtyi vuonna 2013 Liettuasta Espanjan Liga ACB:n Laboral Kutxa Baskoniaan. Debyyttinsä seuran edustusjoukkueessa hän teki vasta 17-vuotiaana maaliskuussa 2015. ==Lähteet== Luokka:Liettualaiset koripalloilijat Luokka:Vuonna 1998 syntyneet Luokka:Elävät henkilöt
Sybimar

Sybimar Oy on suomalainen vuonna 2005 perustettu monialayritys. Se toimittaa laitteistoja elintarvike- ja energiateollisuudelle sekä tuottaa biopolttoaineita.http://www.sybimar.fi/yritys Vuonna 2014 Suomen Ympäristökeskus myönsi yritykselle ”Ympäristön hyväksi” -palkinnon suljettuun kiertoon perustuvasta kalanviljely- ja kasvihuonetuotantokonseptista. ==Lähteet== Luokka:Suomalaiset teollisuusyritykset
Luca Antei

Luca Antei (s. 19. huhtikuuta 1992 Rooma, Italia) on italialainen jalkapalloilija, joka edustaa Serie B:n kaudella 2019–2020 voittanutta Beneventoa. Serie A:ssa hän on pelannut Beneventon lisäksi Sassuolon joukkueessa. Pelipaikaltaan hän on keskuspuolustaja. Antei on Roman kasvatti. Ensimmäiset miesten sarjaottelunsa hän pelasi Serie B:n Grossetossa, jonne Roma lainasi hänet kaudeksi 2011–2012. Antei pelasi seurassa 21 sarjaottelua. Tammikuussa 2013 Roma lainasi Antein toiseen Serie B -seuraan, Sassuoloon, jossa hän pelasi kevään aikana kaksi sarjaottelua seuran noustessa pääsarjaan. Kauden jälkeen Sassuolo hankki Antein 500 000 euron siirtosummalla.Luca Antei Soccerway-sivustolla Ensimmäisen pääsarjaottelunsa Antei pelasi 25. syyskuuta 2013, kun Sassuolo pelasi 1–1-tasapeliin päättyneen vierasottelun Napolia vastaan. Yhteensä hän pelasi 22 pääsarjaottelua kaudella 2013–2014. Kaudella 2014–2015 Antein vastuu pieneni, ja hän istui enimmäkseen vaihtopenkillä pelaten kahdeksan sarjaottelua. Antei kuului Italian maajoukkueeseen alle 21-vuotiaiden EM-kilpailuissa Israelissa 2013 ja Tšekissä 2015. Vuoden 2013 kilpailuissa Italia saavutti hopeaa. Antei pelasi vuoden 2013 turnauksessa kaksi ja vuoden 2015 turnauksessa neljä ottelua. Yhteensä Antei on pelannut 13 nuorten maaottelua. == Lähteet == Luokka:Italialaiset jalkapalloilijat Luokka:Vuonna 1992 syntyneet Luokka:Elävät henkilöt
Kris Bryant

Kristopher Lee "Kris" Bryant (s. 4. tammikuuta 1992 Las Vegas, Nevada) on yhdysvaltalainen baseballpelaaja, joka pelaa MLB-liigan Chicago Cubsissa. Hänen pelipaikkansa on kolmosvahti. Bryant teki MLB-debyyttinsä kaudella 2015, ja hänet valittiin tulokaskaudellaan National Leaguen vuoden tulokkaaksi. Hän nousi myös välittömästi yhdeksi Chicagon suosituimmista urheilijoista. ==Lähteet== Luokka:Yhdysvaltalaiset baseballpelaajat Luokka:Vuonna 1992 syntyneet Luokka:Elävät henkilöt
Saúl Craviotto

Saúl Craviotto Rivero (s. 3. marraskuuta 1984 Lérida) on espanjalainen ratamelonnan olympiavoittaja ja maailmanmestari. 191 senttimetriä pitkä ja 97 kilogrammaa painava Craviotto edustaa Club Deportivo Basico Piragua Madridia.http://www.canoeicf.com/icf-canoe-sprint-athletes Craviotto saavutti Carlos Pérezin kanssa kultaa kajakkikaksikon 500 metriltä vuoden 2008 kesäolympialaisista Pekingistä. Vuoden 2012 kesäolympialaisista Lontoosta Craviotto saavutti hopeaa kajakkiyksikön 200 metriltä. Rio de Janeiron olympialaisissa 2016 hän saavutti kultaa kajakkikaksikon 200 metrillä ja pronssia kajakkiyksikön 200 metrillä. Vuodelle 2021 siirretyissä Tokion olympialaisissa hän sai hopeaa kajakkinelikon 500 metrillä. Hän on voittanut kolme viestimaailmanmestaruutta sekä saanut MM-kilpailuissa lisäksi viisi hopeaa ja kaksi pronssia. EM-kilpailuista Craviottolla on kolme kultaa ja kolme hopeaa. Välimeren kilpailuista hän on saavuttanut kaksi kultaa ja yhden pronssin. Seitsemänvuotiaana melonnan aloittanut Craviotto työskentelee poliisina. == Lähteet == Luokka:Espanjalaiset melojat Luokka:Espanjalaiset olympiavoittajat Luokka:Vuonna 1984 syntyneet Luokka:Elävät henkilöt
Tony Pappila

Tony Pappila (s. 21. toukokuuta 1997 Göteborg, Ruotsi) on suomalais- ruotsalainen jääkiekkoilija, joka pelaa Ruotsin toiseksi korkeimmalla sarjatasolla HockeyAllsvenskan-joukkue Västerviks IK:ssa. Hän on pelipaikaltaan oikea laitahyökkääjä ja laukoo oikealta. ==Ura== Pappila on Kungälvs IK:n kasvatti. Hän siirtyi 15-vuotiaana Hanhals IF:ään kaudeksi 2012–2013, jolloin Pappila toimi seuran U16-junioreiden kapteenina ja oli joukkueen paras pistemies, maalintekijä ja syöttäjä tehoilla 22+17=39. Hän pelasi kauden aikana myös Hanhalsin J18 ja J20-junioreissa sekä miesten joukkueessa Ruotsin II-divisioonaa. Kaudeksi 2013–2014 Pappila siirtyi Frölunda HC:n J18-junioreihin, mutta vain viiden pelaamansa ottelun jälkeen hän palasi pelaamaan samaa sarjaa kasvattajaseuransa Kulgälvs IK:n paitaan. Pappila pelasi ison osan kaudestaan myös seuran J20-junioreissa. Kaudeksi 2014–2015 Pappila siirtyi Rögle BK:n J18-junioreihin. Hän pelasi kuitenkin suurimman osan kaudestaan seuran J20-junioreissa, joiden kapteenistoon Pappila nousi seuraavalla kaudella 2015–2016. 17\. tammikuuta 2016 hän debytoi Röglen SHL-joukkueessa ottelussa Frölunda HC:tä vastaan, jolloin Pappila sai peliaikaa 57 sekuntia. Ottelu jäi hänelle kauden ainoaksi SHL:ssä. Pappila pelasi kauden aikana miesten pelejä myös neljän ottelun verran lainalla kaksi sarjatasoa alempana Hockeyettan-joukkue Helsingborgs HC:ssä vuoden 2016 vaihteessa. Pappila siirtyi kaudeksi 2016–2017 varaamattomana eli ns. "franchise -pelaajana" USHL-junioriliigan Chicago Steeliin. Hän pelasi siellä vain kaksi ottelua, kunnes Pappila palasi Ruotsiin ja siirtyi Malmö Redhawksin J20-junioreihin marraskuussa 2016.Gothenburg on Instagram Hän oli 17 osumallaan joukkueen kolmanneksi paras maalintekijä. Pappila pelasi kauden aikana myös yhden ottelun Malmön SHL-joukkueessa sekä yhden ottelun lainalla HockeyAllsvenskan-joukkue IK Panternissa. Kesäkuussa 2017 hän siirtyi try- outille Allsvenskan-joukkue Västerviks IK:hon. Syyskuussa Pappila sai sinne kauden 2017–2018 kattavan jatkosopimuksen. Pappila ilmoitti 10. helmikuuta 2020 jättävänsä jääkiekkoilemisen toistaiseksi mielenterveysongelmien vuoksi. Hän kertoi käyttäneensä runsaasti alkoholia ja pelanneensa uhkapelejä jo kuuden vuoden ajan. Hänellä on diagnosoitu olevan todennäköisesti myös ADHD. ==Muuta== Pappilan pikkuveli Tommy pelaa IF Troja-Ljungbyn J20-junioreissa. ==Tilastot== 2012–2013 Hanhals IF J20 Div.1 1 0 1 1 2 – – – – – Hanhals IF Ruotsi II 1 0 0 0 0 – – – – – 2013–2014 Kungälvs IK J20 Elit 16 1 1 2 6 – – – – – 2014–2015 Rögle BK SuperElit 35 8 7 15 12 6 1 2 3 0 2015–2016 Helsingborgs HC Ruotsi I 4 2 2 4 2 – – – – – Rögle BK SuperElit 44 19 19 38 26 7 2 1 3 2 Rögle BK SHL 1 0 0 0 0 – – – – – 2016–2017 Chicago Steel USHL 2 0 0 0 0 – – – – – IK Pantern HockeyAllsvenskan 1 0 0 0 0 – – – – – Malmö Redhawks SuperElit 25 17 14 31 2 2 0 1 1 0 Malmö Redhawks SHL 1 0 0 0 0 – – – – – 2 kautta yhteensä SHL 2 0 0 0 0 – – – – – ==Lähteet== * * ===Viitteet=== Luokka:Suomalaiset jääkiekkoilijat Luokka:Ruotsalaiset jääkiekkoilijat Luokka:Ruotsinsuomalaiset henkilöt Luokka:Vuonna 1997 syntyneet Luokka:Elävät henkilöt
AutoJerry

AutoJerry on suomalainen autohuollon kilpailutuspalveluita tarjoava Internet- palvelu. AutoJerry.fi-palvelussa autoilijat voivat keskitetysti kilpailuttaa autohuoltonsa oman lähialueensa autohuoltamoilla ja korjaamoilla. Palveluun rekisteröityneet autohuoltapalveluita tarjoavat yritykset voivat vastata AutoJerryn kautta asiakkaiden tarjouspyyntöihin. Asiakas voi vertailla palvelussa saamiansa tarjouksia ja sopia huoltoajan valitsemansa korjaamon kanssa. == Palvelun käyttäminen == AutoJerryn kautta autoilijat voivat jättää tarjouspyynnön alueensa autokorjaamoille autonsa huollosta tai korjauksesta. Tarjouspyyntöä tehdessään käyttäjä syöttää palveluun yhteystietonsa, hakee ajoneuvonsa tiedot rekisterinumeron perusteella ja valitsee haluamansa huolto- ja korjauspalvelut. AutoJerry välittää tarjouspyynnön käyttäjän lähialueen huoltamoille, jotka voivat vastata saatuihin tarjouspyyntöihin palvelun kautta. Asiakas voi vertailla tarjouksia ja löydettyään sopivan tarjouksen varata huoltoajan sen antaneelle korjaamolle. Palvelun käyttäminen on autoilijoille täysin maksutonta, mutta korjaamot maksavat palvelun käytöstä AutoJerrylle. Palvelu tarjoaa myös huoltohinnaston, jonka avulla autoilijat voivat arvioida eri huolto- ja korjaustoimenpiteiden kustannuksia. Autohuoltamot voivat rekisteröityä palveluun vastaanottaakseen tarjouspyyntöjä. AutoJerryn perusjäsenyys on ilmainen ja mahdollistaa tarjouspyyntöihin vastaamisen lisäksi oman korjaamoprofiilin ylläpitämisen palvelussa. == Sivuston suosio == Vuoden 2016 alkuun mennessä palvelussa oli mukana 960 autokorjaamoa, ja sen kautta on välitetty tarjouksia korjaamoilta autoilijoille yhteensä 80 000 kappaletta. Korjaamojen määrällä mitattuna AutoJerry on noussut Suomen suurimmaksi korjaamoaikoja välittäväksi palveluksi. Kokonaisarvoltaan välitetyt tarjoukset ylittävät 25 miljoonaa euroa. Tammikuussa 2016 AutoJerry oli Suomen 454:nneksi liikennöidyin sivu, Internet-sivustojen liikennemääriä mittaavan Alexa Internetin mukaan. 2018 vuoden tammikuussa autokorjaamoja oli rekisteröitynyt palveluun 1630 ja huollon kilpailuttaneita käyttäjiä oli lähes 200 000. == Muuta == AutoJerry on perustettu vuonna 2014 ja sen toimipaikka sijaitsee Oulussa. Vuoden 2016 tammikuussa Alma Median tytäryhtiö Alma Mediapartners Oy hankki omistukseensa 24 prosenttia AutoJerry Oy:n osakekannasta. Osakkuuden avulla Alma Mediapartnersin tavoitteena on laajentaa autoilun medialiiketoimintaa auton vaihtamisen lisäksi auton omistamisen aikaan. Vuoden 2018 tammikuussa Alma Mediapartners Oy hankki kokonaisuudessaan AutoJerry Oy:n osakekannan. ==Lähteet== == Aiheesta muualla == * AutoJerry.fi-palvelu * AutoJerryn Facebook-sivut Luokka:Suomalaiset verkkosivustot
Mollie Williams

Mollie Donecia Williams (s. 1. elokuuta 1990 San Pedro, Kalifornia) on yhdysvaltalainen koripalloilija. Vuodet 2008–2012 Williams pelasi Washingtonin yliopiston joukkueessa. Hän siirtyi tämän jälkeen ammattilaiseksi Eurooppaan, missä hän pelasi ensimmäisen kauden Maltan pääsarjassa. Hänet valittiin kauden päätteeksi sarjan arvokkaimmaksi pelaajaksi. Seuraavaksi kaudeksi Williams siirtyi Suomen pääsarjassa pelanneeseen Keravan Energia Teamiin.http://www.basket.fi/uutiset/kaikki_uutiset/naisten_sm- sarja/?x122523=18412470 Hän pelasi Keravalla runkosarjan 14,7 pisteen, 11,3 levypallon, 2,3 riiston ja 1,6 torjunnan ottelukohtaisilla keskiarvoilla. Torjunnoissa Williamsin tilastolukema oli runkosarjan toiseksi korkein ja vapaaheittojen onnistumisprosentti 84,4 kolmanneksi korkein.Mollie Williams – Suomen Koripalloliitto Kaudeksi 2015–2016 Williams palasi Suomen pääsarjaan Tampereen Pyrintöön.http://tampereenpyrinto.fi/koripallo/2015/09/29/adrianne- thomas-ja-mollie-williams-vahvistavat-tampereen-pyrintoa-alkavalla-kaudella/ == Lähteet == * Mollie Williams Suomen Koripalloliitto * Mollie Williams Biography University of Washington Official Athletics Site === Viitteet === Luokka:Yhdysvaltalaiset koripalloilijat Luokka:Vuonna 1990 syntyneet Luokka:Elävät henkilöt
O-Aminobentsotrifluoridi

o-Aminobentsotrifluoridi (C7H6NF3) on orgaaninen yhdiste ja aniliinin johdannainen. Yhdistettä voidaan käyttää orgaanisessa synteesissä valmistettaessa muun muassa väri- ja lääkeaineita. o-Aminobentsotrifluoridi on m- ja p-aminobentsotrifluoridien isomeeri. ==Valmistus ja käyttö== o-Aminobentsotrifluoridia voidaan valmistaa o-nitrotolueenista klooraamalla sen metyylisivuketju, vaihtamalla klooriatomit fluoriatomeiksi ja pelkistämällä nitroryhmä. Toinen valmistustapa on nelivaiheinen synteesireitti, jossa bentsotrifluoridi reagoi kloorin kanssa m-klooribentsotrifluoridiksi, jonka nitraus johtaa 2-nitro-5-klooribentsotrifluoridiin. Tämän jälkeen nitroryhmä pelkistetään aminoryhmäksi vedyttämällä ja lopuksi pelkistys suoritetaan emäksisissä olosuhteissa, jolloin klooriatomi korvautuu vetyatomilla ja muodostuu o-aminobentsotrifluoridia. o-Aminobentsotrifluoridia voidaan käyttää eräiden väriaineiden kuten CI Pigment Yellow 154:n, Acid Red 337:n ja FD&C; Red 40:n valmistuksessa.Günter Siegemund, Werner Schwertfeger, Andrew Feiring, Bruce Smart, Fred Behr, Herward Vogel & Blaine McKusick : Fluorine Compounds, Organic, Ullmann's Encyclopedia of Industrial Chemistry, John Wiley & Sons, New York, 2000. Viitattu 19.1.2016 Yhdistettä käytetään myös eräiden lääkkeiden kuten meflokiinin ja bikalutamidin valmistamiseen. ==Lähteet== Luokka:Aromaattiset yhdisteet Luokka:Organohalidit Luokka:Fluoriyhdisteet
Keira Peak

Keira Shuntae Peak (s. 17. toukokuuta 1991) on yhdysvaltalainen koripalloilija. Vuodet 2010–2014 Peak pelasi Arkansas’n yliopiston joukkueessa. Hän siirtyi tämän jälkeen ammattilaiseksi Eurooppaan, missä hän pelasi kaudella 2013–2014 Suomen pääsarjassa Peli-Karhuissa runkosarjassa 15,3 pisteen ja 8,1 levypallon ottelukohtaisilla keskiarvoilla.Keira Peak – Suomen Koripalloliitto Peak palasi Naisten Korisliigaan kesken kauden 2015–2016 Tampereen Pyrinnön joukkueeseen. == Lähteet == * Keira Peak Suomen Koripalloliitto * Keira Peak 2013–2014 Arkansas Women's Basketball Media Guide by University of Arkansas Athletics === Viitteet === Luokka:Yhdysvaltalaiset koripalloilijat Luokka:Vuonna 1991 syntyneet Luokka:Elävät henkilöt
Renault Kadjar

Renault Kadjar on Renault’n vuosina 2015–2022 valmistama keskikokoinen crossover-tyyppinen automalli. Se jakaa suuren osan tekniikastaan Nissan Qashqain kanssa. Mallistossa Kadjar sijoittui pienemmän Capturin ja suuremman Koleosin väliin. Mallin korvaajaksi tuli Renault Austral. Vuoden 2015 Euro NCAP -kolaritestistä Kadjar sai tulokseksi täydet viisi tähteä. Kadjar esiteltiin Geneven autonäyttelyssä keväällä 2015. Moottorivalikoimassa olivat aluksi 1,2-litrainen (130 hv) TCe-bensiinimoottori sekä 1,5- (110 hv) ja 1,6-litraiset (130 hv) dCi-dieselmoottorit. Vetotavaksi oli valittavissa etu- tai neliveto. Pariisin autonäyttelyssä syksyllä 2018 esiteltiin kasvojenkohotuksen kokenut Kadjar. Puskurit olivat uudet ja myös etusäleikköön tehtiin muutoksia. Sumuvalot muuttuivat pyöreistä suorakaiteen muotoisiksi. Uusi bensiinimoottori oli Daimlerin kanssa yhteistyössä kehitetty 1,3-litrainen (138/158 hv). Myös dieselmoottoreihin tehtiin uudistuksia, ja niiden tehot nousivat 113 ja 148 hevosvoimaan. == Lähteet == == Aiheesta muualla == Kadjar Luokka:J-segmentin autot Luokka:2010-luvun autot Luokka:2020-luvun autot
Katri Menna

Katri Menna (s. 22. helmikuuta 1986) on suomalainen koripalloilija. Menna pelasi vuosina 2007–2008 ja 2012–2014 Naisten Korisliigassa edustaen Forssan Alkuahttp://www.basket.fi/uutiset/kaikki_uutiset/?x122462=19363522 ja BC Nokiaa. Kaudella 2015–2016 Menna pelasi pääsarjajoukkue Tampereen Pyrinnössähttp://tampereenpyrinto.fi/koripallo/2015/09/29/hanna-hurskainen-ja- katri-menna-edustavat-tampereen-pyrintoa-alkavalla-kaudella/Katri Menna – Suomen Koripalloliitto ja kaudella 2018–2019 I divisioonassa BC Nokiassa. == Lähteet == * Katri Menna Suomen Koripalloliitto === Viitteet === Luokka:Suomalaiset koripalloilijat Luokka:Vuonna 1986 syntyneet Luokka:Elävät henkilöt
Turun akatemian kansleri

Turun akatemian kanslerit olivat Ruotsin vallan aikana valtaneuvoksia ja korkea-aatelisia. He olivat läsnä vain satunnaisesti. Heidän tehtävänsä oli huolehtia yliopiston ja valtiovallan suhteista. Varakansleri oli vuoteen 1817 Turun piispa, usein akatemian entinen professori. Tuolloin kirkko ja yliopisto erotettiin. Venäjän vallan aikana Nikolai Pavlovitšista (Nikolai I) eli vuodesta 1816 alkaen kanslerina oli vuoteen 1894 kruununperillinen, ja sen jälkeen oli vain vt. kansleri.Yliopiston kansleri, Helsinki.fi Turun piispan varakanslerin virka muutettiin 1821 sijaiskanslerin viraksi, ja sijaiskanslerin tehtävässä oli korkea-arvoisia upseereita, 1870-luvulta alkaen ansioituneita yliopistomiehiä. Kansleri oli valtiovallan edustaja yliopiston suuntaan, eikä päin vastoin kuten nykyisin, kun tehtävään valitaan yleensä entisiä rehtoreita. ==Kanslereita== *Per Brahe, akatemian perustaja ja ensimmäinen kansleri *Carl Sparre *Kustaa Mauri Armfelt *Carl Adam Wachtmeister 1793–1809 *Mihail Speranski 1809–1812 *G. M. Armfelt 1812–1816 *Nikolai Pavlovitš (Nikolai I) 1816–1825 ==Lähteet== Luokka:Helsingin yliopisto
Carl Sparre

Carl Sparre (1723–1791) oli ruotsalainen vapaaherra. Hän oli valtaneuvos ja vuosina 1773–1791 Tukholman ylikäskynhaltija. Turun akatemian kanslerin nimityksen hän sai 1776. Hän oli merkittävänä tekijänä, kun Ruotsin sotalaitosuudistus pantiin toimeen.Facta 2001, WSOY 1985, 15. osa, palsta 219–220 == Lähteet == == Aiheesta muualla == * Carl Sparre i Svenskt biografiskt lexikon (kirjoittaja Rolf Hagstedt) Luokka:Ruotsalaiset aateliset Luokka:Valtaneuvokset Luokka:Vuonna 1723 syntyneet Luokka:Vuonna 1791 kuolleet